google/wiki40b huggingface dataset:
Daniil Savitski

Tallinna Jalgpalliklubi

Täiskasvanute tasemel hakkas Savitski mängima hooajal 2005, kui esindas madalates liigades Tallinna Jalgpalliklubi teist ja kolmandat võistkonda. 2006. aastal tegi II liigas esindusvõistkonnas debüüdi hooaja avamängus Tartu Maagi duubelvõistkonna vastu, kaotades mängu 0–2, mis jäi mängija ainsaks esituseks. Noorte A2.I liigas oli väravasuul kõigis 19 mängus kui võistkond saavutas Lasnamäe Ajaxi järel teise koha.

FC TVMK

2007. aastal liitus kõrgelt hinnatud noormängija FC TVMK-ga, kuid oli seal kogenud Vitali Teleši ja lätlase Antons Trifonovsi järel alles kolmas valik ning pääses kahe hooaja jooksul vaid kahel korral esindusmeeskonna väravat kaitsma. Oma Meistriliiga debüütmängus 26. juulil 2008 Sillamäe Kaleviga hoidis mängija värava puhtana. Esiliigas käis platsil viiekümne kuues mängus. 2008. hooaja lõppedes sai mängijast vabaagent kuna TVMK lõpetas rahaliste probleemide tõttu tegevuse.

Nõmme Kalju

Hooajal 2008 liitus mängija Nõmme Kaljuga, kus tuli võidelda põhiväravavahi koha pärast Rene Kaasiga. Tollal 19-aastane väravavaht tegi Nõmme klubis debüüdi 11. aprillil FC Levadia vastu, kui tuli võtta vastu 1–2 kaotus. Hoolimata kaotusest valiti Savitski Meistriliiga vooru sümboolsesse koosseisu. 2010. aastal alustas ta võistkonna kindla esiväravavahina, kuid sai aprilli keskel vigastada ning loovutas peale seitsmendat vooru koha Kert Küttile ega naasnudki tol hooajal enam väljakule.

JK Tallinna Kalev

Daniil Savitski liitus JK Tallinna Kaleviga hooajaks 2012 laenulepingu alusel. Debüüt uues klubis toimus 7. aprillil 0:3 kaotusmängus Tallinna FC Flora vastu.

Koondisekarjäär

Savitski, kandes kaptenipaela, tüüris meeskonna Leedus Palangas toimunud U-19 vanuseklassi Balti turniiril eduka võiduni, hoides enda värava mõlemas mängus puhtana. 2009. aastal kuulus mitmel korral U-21 koondise koosseisu, kuid ei pääsenud peatreener Frank Bernhardti käe all üheski mängus platsile. 2011. aastal kutsus noorte koondiste peatreener Frank Bernhardt Savitski U23 koondisse, mil Trophy Challenge Cup turniiri raames kohtuti Wales´i eakaaslastega. Mäng lõppes tulemusega 1-2, Savitski kaitses selles kohtumises väravat kõik 90 minutit.
Aina Piksarv

Elulugu

Aina Piksarv oli talupidaja tütar, Evald Piksarve abikaasa.
Lõpetas 1942 Tallinna Tehnikaülikooli keemia osakonna, tehnikakandidaat (1959, TPI, väitekiri "Põlevkivi olefiinide struktuuri uurimine katalüütilise hüdrogeniseerimise teel". Oli 1944–45 TPI anorgaanilise ja analüütilise keemia kateedri assistent, 1945–46 TÜ anorgaanilise keemia kateedri assistent, 1946–60 TPI füüsikalise ja biokeemia kateedri assistent, 1962–74 dotsent.

Teadustöö

Uurimisvaldkond: põlevkivikeemia.
Neurootik

Põhjused

Neurootilisus saab alguse lapsepõlves, seoses lapse pideva normaalsete vajaduste summutamise ja mahasalgamisega, mis viib lapse järkjärgulise sulgumiseni. Tekkinud olukorras on laps n-ö välja lülitatud – on rohkem mittetõeline kui tõeline – ning toimib samuti kahe mina süsteemis, tõelise ja mittetõelise mina süsteemis. Tõeline mina esindab tõelisi vajadusi ja tundeid, mittetõeline mina on nende tunnete varje, millest saab fassaad tema vanemate vajaduste rahuldamiseks. Kui lapse(vanema) oma vanemad teda pidevalt alandasid, võib ta nüüd oma lastelt nõuda, et nad oleksid orjalikud ja alandlikud, ei oleks tema suhtes ninakad ega ütleks talle midagi vastu. Taoline pidev nõudmine käib läbi süütunde tekitamise, mis tähelepanuta jätmisel lõpeb vaimse terrori ja ohvri jaoks alaväärsuskompleksi, omakorda neuroosi, ning erinevate tegurite koosmõjul viimasele ka võimaliku skisofreenia või bipolaarse häirega.

Mitteteaduslikud sümptomid

Neurootikud suhtlevad(ja saavad paremini läbi) omavahel üldjuhul rohkem kui normaalsete inimestega ning tavalise vestluse käigus neurootik mõtleb ja esitab oma mõtteid isegi kõige lihtsamale loogikale täpselt vastupidi. Kui mitu neurootikut "ei klapi" mõne normaalse inimese mõtteviisiga, siis moodustavad neurootikud oma irratsionaalsuse, ignorantsuse ja neurootilisuse("idiootsuse") ümber ringkaitse – see, nagu ka tavalise suhtluse "argumentatsioon" ehk rünne, toimub lihtlausete ja lihtsate fraaside korrutamisega, ilma igasuguse põhjenduse või argumentatsioonita, senikaua kuni kõik neid uskuma/kuulama hakkavad. Samuti peab neile selgitama mis on loogika; "/../ Normaalse inimese elu on selles mõttes palju lihtsam. Ta ei takista ennast elamast olevikus ning samuti ei pane ta oma lapsi (toim: või teisi) võitlema, nõnda et lapsed tunneksid end süüdi selles, et nad on vabad ja spontaansed. /../" Teisisõnu: neurootikutel tekib automaatne reaktsioon rünnata vahendeid valimata kõike, mis on normaalne, vaba ja spontaanne. Põhilised on ka absurdsed ja äärmustesse langevad ettepanekud või lahendused ka kõige lihtsamatele probleemidele vms eesmärkidele, samal ajal tugevalt ärritudes ja teisi (selles) süüdistades.
"Püüda muuta mõne neurootiku sotsiaalset filosoofiat on samaväärne kogu tema psühhofüüsilise süsteemi muutmisega. Neurootikud usuvad seda, mida nad uskuma peavad, selleks, et muuta oma elu talutavaks. Veenda neid loobuma oma põhilistest uskumustest on sama, mis veenda neid loobuma eluks hädavajalikust varustusest."
Mihhail Kalašnikov

Mihhail Kalašnikov (Михаил Калашников; 10. november 1919 Kurja, Altai kubermang – 23. detsember 2013 Iževsk) oli vene relvakonstruktor,  kindralleitnant. Ta töötas 1947. aastal välja Kalašnikovi automaadi.
Kalašnikov sündis talupoja 19-lapselises peres 17. lapsena. Üles kasvas lapsi 8. 1930 tunnistati tema isa Timofei kulakuks ja saadeti välja Tomski oblastisse, kus ta samal aastal suri.
1939 võeti ta Punaarmeesse, kus teenis Kiievi erisõjaväeringkonnas. Ta lõpetas seal allohvitseride kursused tanki mehaanik-juhi erialal ja teenis Lääne-Ukrainas Strõi linnas.
Juba tankipolgus hakkas ta leiutama. Esimene leiutis oli tanki laskude loendur, mis töötas lasuga eralduvate gaaside mõjul. Ta leiutas ka püstoli TT seadise tõhusamaks laskmiseks läbi tanki tornis oleva pilu ja tanki liikumisressursi loenduri. Viimane leiutis oli juba oluline ning Kalašnikov kutsuti Kiievi erisõjaväeringkonna ülema Georgi Žukovi jutule. Pärast seda vestlust suunati ta Kiievi Tankitehnikakooli katseeksemplaride valmistamiseks ja pärast Moskvas sooritatud võrdluskatseid Leningradi Vorošilovi-nimelisse tehasesse, kus algas seeriatootmine.
Sõja alguses 1941 läks Kalašnikov tankiülemana vanemseersandi auastmes rindele. Oktoobris sai ta Brjanski all raskelt haavata. Laatsaretis hakkas ta projekteerima automaatrelva. Arstid saatsid ta 6-kuusele puhkusele, mille esimese 3 kuuga valmistas ta asjatundjate abil püstolkuulipilduja mudeli. Seda tutvustati mitmele relvastuse asjatundjale, kes tunnustasid leiutise originaalsust, väikest kaalu ja väikesi mõõtmeid, kuid soovitasid seda mitte tootma hakata. Kalašnikov ei heitunud, vaid jätkas relvade konstrueerimist ja nende esitamist asjatundjatele. Ta omandas kiiresti kuulsuse ja sai oma projekteeritud relvi tutvustada kõige kõrgematele asjatundjatele. 1944 projekteeris ta iselaaduva karabiini, mis ei läinud küll seeriatootmisse, kuid oli aluseks hiljem leiutatud automaadile.
Automaadi AK-47, mis on tuntud Kalašnikovi automaadina, esitas Kalašnikov 1947. aastal toimunud konkursile, ja see võeti armee relvastusse. Neid automaate toodeti Iževskis asuvas ettevõttes "Ižmaš" ja esimene 1500 automaadist koosnev partii väljus tehasest 20. mail 1949.
Kalašnikov oli kahekordne sotsialistliku töö kangelane (1958, 1976), Stalini preemia (1949) ja Lenini preemia (1964) laureaat, oli NSV Liidu Ülemnõukogu saadik aastatel 1950–1954. Ta on saanud kolm Lenini ordenit (1958, 1969, 1976). 2009. aasta novembris sai ta Venemaa kõrgeima autasu, Venemaa kangelase aumärgi. 24. jaanuaril 2012 tegi Venemaa asepeaminister Dmitri Rogozin Kalašnikovile ettepaneku hakata tema nõunikuks.
Auastmelt ülendati Kalašnikov 1994 kindralmajoriks ja 1999 kindralleitnandiks.
1971 anti talle tehnikadoktori kraad. Ta oli 16 Venemaa ja välismaa akadeemia akadeemik. Talle kuulub 35 patenti.
Mihhail Kalašnikov elas Iževskis. Tal on poeg ja 3 tütart ning lapselapsed.
Fra Mare Thalasso SPA

Fra Mare Thalasso SPA (lühemalt Fra Mare) on hotellikompleks Haapsalus aadressil Ranna tee 2. Kompleks koosneb kolme tärniga spaahotellist ja 2006 valminud talasso osast. Kompleksis on 223 majutuskohta.
Jaan Rieti ateljeemaja

Kirjeldus

Hoone alumine korrus on krohvitud, katusekorrus ja eenduv viil vooderdatud laudadega. Koidu tänava poolt avanevad aeda alumise ja katusekorruse verandad, peasissekäik jääb fassaadi keskele. Fotoateljee ruumid paiknesid Posti tänava pool esimesel korrusel. Hoone taga asuvas juurdeehitises oli avar pildistamise ruum. Rieti korter asus kahel korrusel. Alumisel oli kabinet, külaliste- ja lastetuba, katusekorrusel aga söögituba ja magamistoad.

Ajalugu

Riet ostis ateljee rajamiseks krundi tollasel Harjutuse tänaval (Harjutuse 3, hiljem ka Koidu 3). Hoone ehitamist alustas ta 1913. aastal Karl Burmani projekti järgi, elamu valmis 1914. aastal. 
Rieti ateljee oli kõrgetasemeline: ülesvõtete ruum oli klaasseina ja -katusega, valguse reguleerimist võimaldasid sinised ja valged eesriided, kunstliku valguse jaoks oli ateljees kaksteist 500-vatist Osram Nitraphoti lampi, mille valgust mahendati valgete eesriietega. Pildistuseks oli 15 erinevat objektiivi. Pimikus paiknesid muuhulgas ka 3 kopeerimise ja 2 suurendamise-vähendamise aparaati. Laboratoorium oli varustatud automaatse pesemismasinaga, samuti oli kaks tuba sisse seatud piltide ja plaatide retušeerimiseks (milles olid masinad piltide kartongile kleepimiseks, pressid, lõikurid jms). Kõrgetasemelise tehnika hulka kuulus ka 1925. aastal Leipzigi kevadmessil esmakordselt fotomaailmale tutvustatud 35 mm filmiga töötav väikesemõõtmeline fotoaparaat Leica, mille Riet otse Saksamaalt tellis. Jaan ja tema tütar Hilja olid ühed esimesed Leica kasutajad Eestis.
Ateljee arengus mängis olulist rolli naispere: abikaasa Marie Riet, Marie noorem õde Anna Kukk (sündinud Udelt, õppis Leipzigis), tütred Hilja ja Elma. Jaan Rieti fotoateljee tegutses 50 aastat kuni nõukogude võim selle 1940. aastal natsionaliseeris. Ateljee suleti 1948. aastal ning 1951. aastal tõsteti Jaan Riet koos perega oma majast välja.
Joonas Donskoi

Joonas Donskoi (sündinud 13. aprillil 1992 Raahes) on Soome jäähokimängija, paremäär. Ta mängib NHL-i klubis San Jose Sharks.
Donskoi alustas karjääri hooajal 2009–10 Soome kõrgliiga klubis Oulun Kärpät.
2010. aastal valiti ta NHL-i draft '​is Florida Panthersi poolt 99. valikuna.
Hooaegadel 2013–14 ja 2014–15 tuli ta klubiga Soome meistriks.
2015. aastal sõlmis ta lepingu Sharkskiga. 2016. aastal jõuti Stanley karika finaali, kus kohtuti Pittsburgh Penguinsiga. Finaalsarja kolmandas mängus võitis Sharks lisaajal Donskoi väravast Penguinsi tulemusega 3:2, kuid kuue mängu kokkuvõttes jäädi Penguinsile alla tulemusega 2:4.
2017. aastal pikendas Donskoi Sharksiga lepingut veel kahe aasta võrra.
Soome jäähokikoondisse on ta kuulunud 2015. aasta maailmameistrivõistlustel.
Antelope'i maakond

Ajalugu

Maakond moodustati 1871. aastal.
Tallinna Mustamäe Reaalgümnaasium

Kooli endised nimed

1966 aastal asutatud õppeasutus kandis nime Tallinna 51. 8.-kl.Kool ja alates 1970 aastast Tallinna 51. Keskkool. 1992 aastast kannab kool Tallinna Mustamäe  Reaalkooli ning 1996 juba Tallinna Mustamäe Reaalgümnaasium nimetust.
Narva linavabrik

Ajalugu

Vabriku asutas Alexander von Stieglitz 15. aprillil 1851 Narva jõe paremkaldale kalevivabriku kõrvale Narva linaketramis- ja kudumisvabriku nime all. Vabriku hooned valmisid 1855. aastal, ehitamist juhendas inglane F. Kinnel.
Aastast 1880 tegutses vabrik osaühisusena OÜ Narva Linaketramise Manufaktuuri nime all.
Narva linaketrusvabriku filiaaliks sai 1891. aastal ostetud Milleri presendivabrik Peterburis.
Vabrik natsionaliseeriti Riigivolikogus 23. juulil 1940 vastu võetud pankade ja suurtööstuste natsionaliseerimise deklaratsiooni alusel. Eesti NSV Rahvakomissaride Nõukogu 06.03.1941 määrusega nimetati Narva Linaketramise Manufaktuur ümber Narva Lina-Manufaktuuriks.
Teises maailmasõja ajal vabriku hoontes oli juutide vangilaager. Sõja lõpus vabrik hävis, ent hiljem vabrik taastati ja see töötas nime all Ivangorodi lina- ja džuudivabrik (vene keeles Ивангородская льноджутовая фабрика).
Vabriku hooneid on ümber ehitatud ja need on säilinud siiani. Nõukogude ajal oli peamine toodang toiduainete pakkimiseks ette nähtud džuudikotid. Ettevõte tegutseb ka praegu. Kui sünteetiline pakend vahetas naturaalse pakendi välja, siis toodangu maht vähenes tunduvalt. Nüüd toodetakse seal enamasti köisi ja vapialuseid.
Kõmmaste–Hatu tee

Kõmmaste–Hatu tee (registrinumbriga 11231) on kõrvalmaantee Lääne-Harju vallas. Tee pikkuseks on 11,6 km.
Tee saab alguse Harju-Risti–Riguldi–Võntküla tee kolmandal kilomeetril Kõmmaste külas ja lõpeb sama tee üheksandal kilomeetril Vilivalla külas.
Tee kulgeb läbi Kõmmaste, Pae, Hatu, Änglema ja Vilivalla külade.
Tee ei ületa ühtegi silda, küll aga 6 truupi. Bussipeatusi teele ei jää.
Teega ristub kolmandal kilomeetril Harju-Risti–Paeküla tee.
Tee on kruusatee. Tee on klassita. Liiklussagedus teel on kuni 200 autot ööpäevas. Kiiruspiirangute ja teevalgustuse kohta andmed puuduvad.
D-Gän

D-Gän on Rakverest pärit liikmetega vokaal-instrumentaalansambel, mis esitab räpp-muusikat.
Ansambli tuntuim laul on "Seib" (kaver Take Thati laulust "Babe"), mille esitamine Eesti Televisiooni saates "7 vaprat" tõi 1994. aastal ansamblile üleriigilise tuntuse. Laul oli ka 1994. aasta  Raadio 2 Aastahiti esikümnes.
2018. aastal esitas Saara Kadak lühendatud versiooni loost "Seib" TV3 saates "Su nägu kõlab tuttavalt".
Kodavere Mihkli kogudus

EELK Kodavere Mihkli kogudus on luterlik kogudus Kodaverel, mis kasutab Kodavere kirikut.
Kogudus kuulub Tartu praostkonda.
Koguduse hooldajaõpetaja on Raigo Ojamets, organist Tiit Möller, juhatuse esimees Hans Kalling.
Jumalateenistused on igal pühapäeval algusega kell 10.30 Kodavere kirikus.
Venemaa Libertaarne Partei

Venemaa Libertaarne Partei (vene keeles Либертарианская партия России, lühend ЛПР LPR) on poliitiline partei Venemaal, mis propageerib riigi arengut libertaarses suunas. 
Venemaa justiitsministeerium pole tänini LPR-i registreerinud (nagu ka mitmeid teisi opositsiooniliste vaadetega parteisid, sealhulgas Aleksei Navalnõi juhitavat parteid).
2008. aasta veebruaris toimus Venemaa Libertaarse Partei asutamiskonverents. Partei asutamise kuupäevaks loetakse 15. aprilli 2008, kui justiitsministeeriumile esitati teade partei orgkomitee loomise kohta.
Alates 2009. aastast on partei edendanud Tea Party liikumist Venemaal.    
3. aprillil 2012 osales partei liider Andrei Šalnev Venemaa presidendi Dmitri Medvedevi kohtumisel poliitiliste parteide loomise initsiatiivgruppide juhtidega.
2012. aasta oktoobris kandideerisid Andrei Šalnev ja Vladimir Ossenin Venemaa opositsiooni koordinatsiooninõukokku, kuid ei osutunud valituks. 
2013. aasta märtsis peeti Moskvas Venemaa Libertaarse Partei asutamiskongress, kus partei juhtimiseks valiti juhtorgan – föderaalkomitee, mille etteotsa valiti Andrei Šalnev.
2015. aasta aprillis teatas LPR liitumisest RPR–PARNAS-i baasil moodustatud opositsioonijõudude koalitsiooniga, et osaleda 2015. aasta regionaalvalimistel ja 2016. aasta septembris kavandatud Riigiduuma valimistel.
2017. aasta märtsis toimunud partei kongressil valiti partei esimeheks Sergei Boiko.
Alates 2017. aastast on partei föderaalkomitee liikme Mihhail Svetovi YouTube'i kanal SVTV saavutanud suurt populaarsust ning suhtlusportaalis Telegram on korraldatud avalikke jututubasid. Regionaalosakondade iseseisev tegevus kasvas oluliselt. 2017. aasta juuni seisuga oli partei liikmeid veidi üle 1000 inimese, sealhulgas Moskva osakonnas ligi 200 inimest.
Jørgen Graabak

Jørgen Nyland Gråbak (sündinud 26. aprillil 1991 Melhusis) on Norra kahevõistleja.
2014. aasta taliolümpiamängudel Sotšis võitis ta kuldmedali nii suure mäe individuaal- kui ka meeskonnavõistlusel.
2018. aasta taliolümpiamängudel Pyeongchangis tuli meeskonnavõistluselt hõbemedal. Suure mäe individuaalvõistlusel oli ta kümnes ja normaalmäel 18.
Maailmameistrivõistlustelt on ta võitnud ühe kuldmedali ja kolm hõbemedalit ning kõik need neli medalit meeskonnavõistlustelt. Individuaalaladelt on tema parimaks kohaks 2015. aastal Falunis normaalmäelt saadud kaheksas koht.
MK-sarjas tegi ta debüüdi 8. jaanuaril 2011 Schonachis. Esimest korda jõudis ta poodiumile 18. detsembril, kui Seefeldis toimunud võistlusel kolmas. Esimese etapivõidu sai ta 1. veebruaril 2015 Val di Fiemmes.

Maailma karikavõistlustel

Jørgen Graabak on osalenud 123 maailma karika etapil (seisuga 14. veebruar 2019) ja jõudnud poodiumile 23 korral, millest kuuel korral kõige kõrgemale astmele.
Väino Aren

Isiklikku

Tema vend Rein Aren oli Eesti Draamateatri ja Vene Draamateatri näitleja. 
Tema abikaasa Helju Aren oli baleriin ja tema lavapartner. Nad elasid koos 20 aastat, kuni Helju surmani 1984. aastal.
Tema elukaaslane on Anu Kaal.

Televisioonirollid

Väino Aren mängib ETV seriaalis "Õnne 13" Kristjanit.
Võidusõidukaater

Võidusõidukaater on veemotospordis kasutamiseks valmistatud kaater või mootorpaat.

Veemoto Offshore-klassid

Offshore ehk sportpaatide klassis liigitatakse paate mootori töömahu ja paadikorpuse mõõtmete järgi. Mootoreid võib forsseerida reeglitega piiratud ulatuses. Mõnes riigis võisteldakse rahvuslikes klassides ja oma riigi reeglite järgi. Võisteldakse peamiselt merel, aga ka siseveekogudel.

Offshore 3 / B

Offshore 3/B (1,3-liitrise mootoriga) paadiklassi paat tohib olla kuni 5,0 m pikk ja kuni 500 kg raske (ilma sõitjateta). Paadid tohivad olla nii katamaraanid kui ka ühe kerega. Mootori töömaht tohib olla kuni 1350 cm³. Paatide kiirus on pisut üle 130 km/h.

Offshore 3 / C

Offshore 3/C (2-liitrise mootoriga) paadiklassi paat tohib olla kuni 6,2 m pikk ja kuni 775 kg raske (ilma sõitjateta). Mootori töömaht tohib olla kuni 2050 cm³. Kiirused kasvavad üle 150 km/h.

Offshore 3 / S

Suurima paadiklassi Offshore 3/D paat tohib olla kuni 7,6 m pikk ja kuni 1675 kg raske (ilma sõitjateta). Paadis peab olema turvakokpit. Kasutatakse sisemootorit või kaht päramootorit, mille töömahtude summa tohib olla kuni 6000 cm³. Selle paadiklassi kiirus ületab 180 km/h.

Offshore 1

Selles paadiklassis kasutatakse sisemootoreid ja katamaraane, mille kiiruse maailmarekord 2003. aastal oli 220,49 km/h.
Luha tänav (Tartu)

Luha tänav on tänav Tartus Annelinnas.
See ühendab Kalda teed Ihaste teega 180 meetri ulatuses.
Tänava idaküljel asub kolm kortermaja numbritega 2, 4 ja 6, lääneküljel Ehituse ABC kauplus.
Samanimeline tänav asus varem praeguste Pikk 82 ja Pikk 84 majade vahel. Puumajad said kannatada tulekahjudes ja lammutati 1970. aastatel.
Jaan Raudoja

Jaan Raudoja (aastani 1998 Mädasson, sündinud 6. juulil 1954 Tallinnas) on Eesti keemik.

Elulugu

Lõpetas 1972 Tallinna 24. Keskkooli ja 1977 Tallinna Polütehnilise Instituudi elektroonikainsenerina; keemiakandidaat (1987, TÜ), väitekiri "Точечные дефекты и процессы их образования в сульфидах кадмия и цинка". Oli 1977–80 Tallinna Elektrotehnikatehase Teadusliku Uurimise Instituudi nooremteadur, 1980–87 TTÜ nooremteadur, 1987– TTÜ materjaliteaduse instituudi vanemteadur.

Teadustöö

Uurimisvaldkond: ühendpooljuhtmaterjalide tehnoloogia, punktdefektide keemia ja füüsika. Neli Euroopa ja rahvusvahelist patenti.
Denaturatsioon

Denaturatsioon ehk denatureerimine (kunstladina denaturare 'loomulikest omadustest ilma jätma') tähendab biopolümeeride, peamiselt valkude omaduste (lahustuvuse, bioloogilise aktiivsuse, reageerimisvõime jne) muutumist temperatuuri, rõhu ja muude tingimuste muutmise teel.
Denaturatsiooniks nimetatakse ka ainult tehniliseks kasutamiseks määratud ainete söögi- ja joogikõlbmatuks muutmist. Kõnekeeles nimetatakse denatureeritud alkoholi tinaturkaks.
Etioopia

Loodus

Etioopia paikneb Aafrika Sarvel. Eritrea lahkulöömisega kaotas Etioopia kogu Punase mere äärse rannamaastiku.

Geoloogiline ehitus ja pinnamood

Etioopia paikneb Aafrika laamal Araabia-Nuubia kilbil. Maastik koosneb peamiselt mägismaast, mille moodustavad Tertsiaarist pärinevad suured laavamassid. Mägismaal on platoosid ja kiltmaid. Mäed on kunagiste vulkaanide jäänused.
Enamiku Etioopiast võtab enda alla Etioopia mägismaa. See ulatub põhjas Punase mereni, teistest külgedest piirab seda kõrb. Mägismaa on murtud kaheks osaks, mida lahutab edelasuunaline Ida-Aafrika alang (selle Etioopia osad on Etioopia alang ja Danakili alang), mis läbib kogu piirkonda Punasest merest Ida-Aafrika suurte järvede (Victoria, Tanganjika, Njassa) piirkonnani. Etioopia idaosa võtab enda alla Somaali astangmaa.
Etioopia mägismaa kõrgeimad mäed on põhjapoolses osas umbes 700 kilomeetri laiusel alal, ja tõusevad üle 4500 meetri kõrgusele Simeni mägedes.
Ras Dashen (4620 m), Buahit (4510 m), Selki (4502 m), Abba Jared (4459 m), Talo (4413 m), Dimtu (4433 m), Saneti (4315 m), Tigrita (4302 m), Guna Terara (4231 m), Gughe (4200 m), Kakka (4190 m).

Majandus

Etioopia on maailma suurim tsiibeti kohvioa tootja ja eksportija; ligi 90% kõnealusest toorainest kogutakse sellest riigist.

Kohv

Kuigi esimesed kohviistandused rajati Jeemenis, on kohvipuu kodumaa Etioopia, sest seal kasvas kohvipuu metsikult.
Kvalitatiivne analüüs

Analüütilises keemias tähendab kvalitatiivne analüüs aine identifitseerimist, selle struktuuri või koostisosade olemuse kindlakstegemist. Lähtuvalt probleemist iseloomustatakse ainet selle keemiliste, bioloogiliste või füüsikaliste omaduste põhjal, et saada aine koostise võimalikult täpne kirjeldus.
Eesmärk võib olla aine puhtuse kontroll või aine koostisesse kuuluvate elementide või funktsionaalsete rühmade kindlakstegemine või ühendi keemilise struktuuri identifitseerimine või kas mingi huvipakkuv ühend esineb analüüsitavas proovis või aine klassifitseerimine mingite omaduste alusel.
Ainete kvalitatiivseks analüüsiks kasutatakse klassikalisi (traditsioonilisi) keemilise analüüsi meetodeid: spetsiifilisi keemilisi reagente (testreaktsioone) ning füüsikalis-keemiliste karakteristikute (sulamistemperatuuri, keemistemperatuuri, tiheduse, murdumisnäitaja) määramisandmeid. Keemilise struktuuri määramiseks kasutatakse spektroskoopiat.
Märkus. Kvalitatiivne analüüs ütleb "mis aines sisaldub", kuid kvantitatiivne analüüs ütleb "kui palju sisaldub".
Kreeka pähklid

Kreeka pähklid ehk kreeka pähklipuu viljad (Juglandis fructus) on kreeka pähklipuu üheseemnelised luuviljad (pähklituumad).
Vilju korjatakse kas käsitsi või masinatega (kasvandustes) puid kõvasti raputades. Viljade läbimõõt on 1,5–4 cm ja oleneb ka pähklipuu vormist.

Biokeemiline koostis (osaline)

Viljad sisaldavad: antotsüaniidi (tsüanidiin), avikulariini, C-vitamiini, fenoolhappeid, α-hüdrojugloon-4-β-D-glükosiidi, hüdrojuglooni, plumbagiini, β-hüdroplumbagiini, hüperosiidi, juglaniini, juglooni, rasvõli (50–80%), tanniine jpm.

Toit

Kreeka pähkleid saab osta poest kas koorega koos või pähklituumadena.
Inimeste toiduna tarvitatakse Kreeka pähkleid nii toorelt, röstitult, küpsetatuna jpm. Neid kasutavad ka paljud toiduainetetööstused maiustuste, küpsetiste, kookide, jäätiste valmistamisel. Neid kasutatakse ka soolaste kastmete valmistamisel.
Pähklituumade jahvatamisel saadakse kreekapähklijahu.

Söödamaterjal

Pähkli tuumadest õli pressimisel järelejäävaid pähklikooke kasutatakse loomade söödana.

Liköör

Prantsuse likööri Brou de noixi valmistamiseks hoitakse pool-küpseid vilju siirupis.

Droog

Droogina kasutatakse nii tooreid kui küpseid vilju. Neist valmistatakse reumavastaseid preparaate ning hoidiseid. 
Droogina kasutatakse ka lehti.

Tõenduspõhine meditsiin

Mitmesugustes katsetes on küpsete viljade söömine avaldanud soodsat ja tervistavat mõju: antidiabeetilist (biotest: rotid), antioksüdantset, Alzheimeri tõve vastast, liigkolesterooliveresuse (biotest: inimesed), põletikuvastast (biotest: rakud), vähivastast (biotest: rakud) jpm toimet.

Ohud ja vastunäidustused

Toored pähklid on mürgised.
Pähklitele ülitundlikud inimesed peaksid vältima pähklite söömist.
Sally Jewell

Sally Jewell (sündinud 21. veebruaril 1956 Londonis) on inglise päritolu Ameerika Ühendriikide ärijuht ja poliitik. Ta oli 12. aprillist 2013 kuni 20. jaanuarini 2017 Ameerika Ühendriikide siseminister.